ทองคำปิดบวก 3.4 ดอลล์
สัญญาทองคำตลาดนิวยอร์กปิดบวก หลังอียูมีมติคุมเข้มการคลัง
10 ธ.ค. 2554

สัญญาทองคำตลาดนิวยอร์กปิดบวก หลังอียูมีมติคุมเข้มการคลัง
สัญญาทองคำตลาด COMEX (Commodity Exchange) ส่งมอบเดือนก.พ.ปิดบวก 3.4 ดอลลาร์ หรือ 0.2% แตะที่ 1,716.8 ดอลลาร์/ออนซ์
นักวิเคราะห์ระบุว่า สัญญาทองคำดีดตัวขึ้นขานรับที่ประชุมอียูมีมติให้ใช้บทบัญญัติด้านการคลังฉบับใหม่เพื่อควบคุมการลุกลามของวิกฤตหนี้ แม้มติดังกล่าวไม่เป็นเอกฉันท์เนื่องจากอังกฤษไม่เห็นด้วยก็ตาม ซึ่งการใช้บทบัญญัติดังกล่าวทำให้นักลงทุนเชื่อมั่นว่ายุโรปจะสามารถแก้ไขวิกฤหนี้ได้
ในระหว่างการประชุมครั้งนี้ นายเฮอร์มาน แวน รอมปุย ประธานสภายุโรปกล่าวว่า แม้ประเทศสมาชิกยูโรโซนยังไม่สามารถตกลงกันได้ในเรื่องการออกพันธบัตรยูโร หรือ ยูโรบอนด์ แต่ประเทศสมาชิกก็ยังคงให้ความร่วมมือในการสร้างความแข็งแกร่งด้านการคลังเป็นอย่างดี
แม้สัญญาทองคำนิวยอร์กปรับตัวลง 3 สัปดาห์ในระยะเวลา 4 สัปดาห์ที่ผ่านมา แต่ผลการสำรวจเมื่อเร็วๆนี้บ่งชี้ว่า เทรดเดอร์ในตลาดทองคำยังคงเดินหน้ซื้อทองคำเพื่อป้องกันความเสี่ยงจากวิกฤตหนี้ยุโรป